OpenLLM-France/wikimedia huggingface dataset:
# Maksim Piskunov

Maksim Piskunov (en rus Максим Пискунов) (10 de novembre de 1997) és un ciclista rus especialitzat en el ciclisme en pista.

## Palmarès en pista

* 2015
** Campió d'Europa júnior en Madison (amb Dmitriy Markov)
** Campió d'Europa júnior en Persecució per equips (amb Sergey Rostovtsev, Dmitriy Markov i Maksim Sukhov)
* 2016
** Campió d'Europa sub-23 en Madison (amb Sergey Rostovtsev)
* 2017
** Campió de Rússia en Madison

## Palmarès en ruta

* 2017
** Vencedor d'una etapa a la Friendship People North-Caucasus Stage Race
* 2018
** Vencedor d'una etapa al Tour de Cartier
** Vencedor d'una etapa a la Volta a Costa Rica
* 2019
** Vencedor d'una etapa a la Volta al Marroc
** Vencedor d'una etapa al Tour de Mersin
** Vencedor d'una etapa als Cinc anells de Moscou
* 2020
** 1r al Gran Premi Antalya
** Vencedor d'una etapa al Tour de Mevlana

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa 1 a procyclingstats.com
* Fitxa 2 a procyclingstats.com
# Anchorage (Kentucky)

Anchorage és una població dels Estats Units a l'estat de Kentucky. Segons el cens del 2000 tenia 2.264 habitants.

## Demografia

Segons el cens del 2000, Anchorage tenia 2.264 habitants, 729 habitatges, i 643 famílies. La densitat de població era de 287,5 habitants/km².
Dels 729 habitatges en un 52,4% hi vivien nens de menys de 18 anys, en un 81,9% hi vivien parelles casades, en un 3,7% dones solteres, i en un 11,7% no eren unitats familiars. En el 10,6% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,33.
Per edats la població es repartia de la següent manera: un 35% tenia menys de 18 anys, un 4% entre 18 i 24, un 20,8% entre 25 i 44, un 32,2% de 45 a 60 i un 8% 65 anys o més.
L'edat mediana era de 40 anys. Per cada 100 dones de 18 o més anys hi havia 95,5 homes.
La renda mediana per habitatge era de 133.969 $ i la renda mediana per família de 147.050 $. Els homes tenien una renda mediana de 100.000 $ mentre que les dones 47.188 $. La renda per capita de la població era de 63.988 $. Entorn de l'1,1% de les famílies i l'1,87% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anchorage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Anchorage». American Fact Finder. Oficina del Cens dels Estats Units, 12-01-2010.
# Teatre Auditori Municipal Narcís Masferrer

El Teatre Auditori Municipal Narcís Masferrer és una obra de les darreres tendències de Sant Feliu de Guíxols (Baix Empordà) inclosa a l'Inventari del Patrimoni Arquitectònic de Catalunya. Va ser inaugurat el 6 de gener de 1990 i des d'aleshores hi han tingut lloc espectacles i concerts, entre els quals el Festival internacional de la Porta Ferrada.
L'Auditori va ser batejat amb el nom de qui fou mestre de la població i també home de teatre, Narcís Masferrer Buixó, en reconeixement de la tasca cultural que dugué a terme. Fou també nomenat, el 2003, fill predilecte de Sant Feliu en el Ple de l'Ajuntament.

## Descripció

Situat a la plaça del Monestir, és un edifici aïllat, d'estructura complexa, que salva el desnivell del terrenys mitjançant un pati d'accés amb escales, delimitat per una tanca i centrat per un templet circular amb coronament metàl·lic. El cos del teatre s'estructurà bàsicament en volums cúbics que tallen parcialment l'estructura circular del pati d'accés i que s'uneixen al templet. La part posterior de l'edifici es tanca amb un acabament arrodonit, a dos nivells. El conjunt és de maó vist, utilitzat decorativament amb combinació de dos colors. La pedra artificial subratlla els espais i delimita els volums.
El projecte de l'obra va ser realitzat l'any 1987 pels arquitectes Joan Tarrús, Jordi Bosch i Santiago Vives i té un aforament de 386 espectadors.

## Referències

* 1 2 «Teatre Auditori Municipal Narcís Masferrer». Apropa Cultura, 18-01-2019. [Consulta: 16 febrer 2025].
* 1 2 «Teatre Auditori Municipal Narcís Masferrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2018].
* ↑ «Teatre Auditori Municipal "Narcís Masferrer"». Teatres de Catalunya. Guia de Teatres de Catalunya. [Consulta: 16 febrer 2025].
# Luci Minuci Bàsil (pretor 45 aC)

Luci Minuci Bàsil (en llatí: Lucius Minucius Basĭlus) va ser un dels assassins de Juli Cèsar. El seu nom de naixement era Marc Satri, i va ser adoptat pel seu oncle matern Luci Minuci Bàsil; a partir de llavors, segons era costum entre els romans, va adoptar el seu nom, i va esdevenir també Luci Minuci Bàsil.
Havia servit amb Cèsar en la Gàl·lia, i també va participar en la guerra contra Ambiòrix els anys 54 aC i 52 aC. Al final de la campanya es va estacionar amb els rems per passar l'hivern, amb la Legió VIII Augusta i la Legió IX Hispana, probablement prop de Durocòrtorum i Bibrax, per protegir-los dels veïns bel·lòvacs encara revoltats.
Va continuar segurament a la Gàl·lia fins a l'esclat de la Segona guerra civil romana l'any 49 aC, quan va dirigir una part de la flota de Cèsar i va manar dues legions. Es va unir a Brutus i Cassi per assassinar Cèsar quan va tornar a Roma l'any 45 aC, i va participar en l'assassinat el 44 aC tot i ser amic personal seu. L'any següent va ser ell mateix assassinat pels seus esclaus, perquè n'havia castigat alguns de manera molt cruel. (43 aC). Hi ha una carta de Ciceró dirigida a Luci Minuci felicitant-lo per la mort de Cèsar.

## Referències

* ↑ Juli Cèsar, De bello gallico, VII 90.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 470.
# Districte d'Adilabad

El districte d'Adilabad és una divisió administrativa de l'estat d'Andhra Pradesh, situat a l'extrem nord de l'estat amb una superfície de 16.128 km² i una població (2001) de 2.488.003 persones. El seu punt més alt és el Mahbubghat. Està irrigat pels rius Godavari, Penganga, Wardha i Pranahita. El 17% de la població és tribal.
El districte d'Adilabad està dividit en 52 mandals i 1.743 pobles. Les municipalitat són 7 i a efectes administratius hi ha 5 divisions:
* Adilabad
* Nirmal
* Utnoor
* Asifabad
* Mancherial.

## Llista dels Mandals

Els 51 mandals són
* Adilabad
* Asifabad
* Bazarhathnoor
* Bejjur
* Bellampalle
* Bhainsa
* Bheemini
* Boath
* Chennur
* Dahegaon
* Dandepalle
* Dilawarpur
* Gudihathnur
* Ichoda
* Inderavelly
* Jainad
* Jainoor
* Jaipur
* Jannaram
* Kaddam Peddur
* Kagaznagar
* Kasipet
* Kerameri
* Khanapur
* Kotapalle
* Kouthala
* Kubeer
* Kuntala
* Lakshettipet
* Laxmanchanda
* Lokeswaram
* Mamda
* Mancherial
* Mandamarri
* Mudhole
* Narnoor
* Nennal
* Neradigonda
* Nirmal
* Rebbena
* Sarangapur
* Sirpur T
* Sirpur U
* Talamadugu
* Tamsi
* Tandur
* Tanur
* Tiryani
* Utnur
* Vemanpalle
* Wankdi.

## Història

En el període britànic fou primer capital d'un subdistricte anomenat Sirpur Tandur de la divisió de Warangal (1872), que estava formada per les talukes de Edlabad, Rajura i Sirpur i diversos jagir; el 1905 es va convertir en districte d'Adilabad, engrandit amb les talukes de Nirmal i Narsapur del districte d'Indur (o districte de Nizamabad) i les de Chinnur i Lakhsetipet, del districte de Karimnagar (o districte d'Elgandal); part de la taluka d'Edlabad van formar la nova taluka, Kinwat (una part de Narsapur es va incorporar a Nirmal). Una nova taluka, Jangaon, es va formar entre Sirpur i Lakhsetipet, amb pobles d'aquestes dues.
El riu Penganga el separava de Berar a l'oest i nord, i els rius Wardha i Pranahita del districte de Chanda a les Províncies Centrals (nord-est i est); la superfície era de 19.173 km². La serralada de Satmala creuava el districte del nord-oest al sud-est. Els rius principals eren el Godavari i el Penganga. La població el 1901 era de 477.848 habitants. Estava dividit en vuit taluks: Adilabad, Sirpur, Rajura, Nirmal, Kinwat, Chinnur, Lakhsetipet i Jangaon. La població era hindú en un 80%, i 10% de gonds tribals.
El taluk d'Adilabad tenia una superfície de 5.749 km² amb 112.314 habitants el 1901. La capital era igualment Adilabad i tenia 420 pobles dels quals 30 eren jagirs. El taluk va perdre part del seu territori el 1905 en favor del taluk de Kinwat (creat aquell any).
El districte està seriosament afectat per la lluita dels naxalites.

## Referències

Aquest article incorpora text de la Imperial Gazetteer of India, Oxford, Clarendon Press, 1908-1931
# Beek

Beek (limburguès Baek) és un municipi de la província de Limburg, al sud-est dels Països Baixos. L'1 de gener del 2009 tenia 16.582 habitants repartits sobre una superfície de 21,00 km² (dels quals 0 km² corresponen a aigua). Limita al nord amb Stein (Limburg) i Sittard-Geleen, a l'est amb Schinnen i al sud amb Meerssen i Nuth.

## Ajuntament

El consistori municipal consta de 17 membres, format des del 2010 per:
* BBB-NDB 7 regidors
* CDA 4 regidors
* Progressief Beek (PvdA, GroenLinks, D66) 4 regidors
* VVD 2 regidors

## Enllaços externs

* www.beek.nl
# Jordi Anguera i Iglésies

Jordi Anguera i Iglésies (Barcelona, 1924 - París, 12 de setembre de 1967) fou un metge, biòleg i investigador català.
Exiliat a França, després de la Guerra Civil Espanyola, fou director de diferents laboratoris d'investigació i particià en la fundació del Centre d'Enseignement de la Statistique Appliquée à la Médicine et à la Biologie de París. Els seus treballs incidiren sobretot en l'estudi dels efectes del tabac sobre la salut. Representà oficialment l'Estat francès en diversos congressos internacionals de la seva especialitat.

## Referències

* 1 2 «Jordi Anguera i Iglésies». Gran Enciclopèdia Catalana. Barcelona: Grup Enciclopèdia Catalana.
* ↑ «Necrològica: Dr. Jordi Anguera Iglesias». La Vanguardia (Hemeroteca), 21-09-1967, pàg. 25 [Consulta: 31 octubre 2019].
* ↑ Miret i Monsó, Josep «L'exili dels metges catalans després de la Guerra Civil: Els exiliats que van romandre: 30- (EXP). Anguera i Iglésies, Jordi». Gimbernat: Revista d'Història de la Medicina i de les Ciències de la Salut, Vol. 20, 1993, pàg. 218. ISSN: 2385-4200 [Consulta: 31 octubre 2019].
# Palmer (Iowa)

Palmer és una població dels Estats Units a l'estat d'Iowa. Segons el cens del 2000 tenia 214 habitants.

## Demografia

Segons el cens del 2000, Palmer tenia 214 habitants, 100 habitatges, i 58 famílies. La densitat de població era de 192,2 habitants/km².
Dels 100 habitatges en un 21% hi vivien nens de menys de 18 anys, en un 51% hi vivien parelles casades, en un 2% dones solteres, i en un 42% no eren unitats familiars. En el 38% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,83.
Per edats la població es repartia de la següent manera: un 22% tenia menys de 18 anys, un 6,1% entre 18 i 24, un 21,5% entre 25 i 44, un 24,8% de 45 a 60 i un 25,7% 65 anys o més.
L'edat mediana era de 45 anys. Per cada 100 dones de 18 o més anys hi havia 114,1 homes.
La renda mediana per habitatge era de 25.000 $ i la renda mediana per família de 45.250 $. Els homes tenien una renda mediana de 27.778 $ mentre que les dones 16.875 $. La renda per capita de la població era de 17.775 $. Entorn del 10,9% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Palmer». American Fact Finder. Oficina del Cens dels Estats Units, 12-01-2010.
# Wood-Ridge

Wood-Ridge és una població dels Estats Units a l'estat de Nova Jersey. Segons el cens del 2008 tenia 7.453 habitants.

## Demografia

Segons el cens del 2000, Wood-Ridge tenia 7.644 habitants, 3.024 habitatges, i 2.137 famílies. La densitat de població era de 2.683,1 habitants per km².
Dels 3.024 habitatges en un 29,1% hi vivien nens de menys de 18 anys, en un 58,9% hi vivien parelles casades, en un 9% dones solteres, i en un 29,3% no eren unitats familiars. En el 25,8% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,07.
Per edats la població es repartia de la següent manera: un 21,2% tenia menys de 18 anys, un 5,3% entre 18 i 24, un 31,9% entre 25 i 44, un 24,6% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 87,2 homes.
La renda mediana per habitatge era de 60.949 $ i la renda mediana per família de 72.500 $. Els homes tenien una renda mediana de 48.309 $ mentre que les dones 40.025 $. La renda per capita de la població era de 29.865 $. Aproximadament el 0,8% de les famílies i l'1,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wood-Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wood-Ridge». American Fact Finder. Oficina del Cens dels Estats Units, 12-01-2010.
# Walton (Kansas)

Walton és una població dels Estats Units a l'estat de Kansas. Segons el cens del 2000 tenia 284 habitants.

## Demografia

Segons el cens del 2000, Walton tenia 284 habitants, 109 habitatges, i 79 famílies. La densitat de població era de 456,9 habitants/km².
Dels 109 habitatges en un 42,2% hi vivien nens de menys de 18 anys, en un 56% hi vivien parelles casades, en un 10,1% dones solteres, i en un 27,5% no eren unitats familiars. En el 23,9% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,1.
Per edats la població es repartia de la següent manera: un 32% tenia menys de 18 anys, un 8,5% entre 18 i 24, un 33,8% entre 25 i 44, un 16,9% de 45 a 60 i un 8,8% 65 anys o més.
L'edat mediana era de 31 anys. Per cada 100 dones de 18 o més anys hi havia 114,4 homes.
La renda mediana per habitatge era de 34.375 $ i la renda mediana per família de 39.500 $. Els homes tenien una renda mediana de 30.781 $ mentre que les dones 18.882 $. La renda per capita de la població era de 16.679 $. Entorn del 9,1% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 6 agost 2010].
* ↑ «Geographic Comparison Table- Walton». American Fact Finder. Oficina del Cens dels Estats Units, 12-01-2010.
# Sant Serni de Coborriu

L'església de Sant Serni de Coborriu es troba a l'entitat de població de Coborriu de Bellver pertanyent al municipi de Bellver de Cerdanya a la comarca de la Baixa Cerdanya. És un monument inclòs en l'Inventari del Patrimoni Arquitectònic de Catalunya

## Història

Documentada a la fi del segle x a l'acta de consagració de la Seu d'Urgell. L'església va ser consagrada sota l'advocació de sant Serni pel bisbe d'Urgell Pere Berenguer l'any 1137, qui nou anys més tard va fer l'acta de Dotàlia, constituint-la al capdavant de parròquia i dotant-la amb l'església de Vilavedra. Amb motiu d'una plaga de pesta es va perdre aquesta darrera població. El 1198 va ser saquejada pels albigesos que es van emportar tres llibres, robes del rector i tots els ornaments.
També consta l'incendi que va patir el 1793 per part de les tropes franceses. L'última profanació que va sofrir va ser durant la guerra civil espanyola de 1936, quedant abandonada fins a la seva restauració el 1967.

## Edifici

És de nau única rectangular i molt allargada amb absis semicircular i voltes de perfil ogival de meitat del segle xii, a l'absis s'aprecien dues finestres ambdues del tipus de doble esqueixada, una situada en la part central i l'altra al sud-est, amb arc de tres dovelles estretes i corbades.
La nau posseeix una capella lateral edificada el 1686 en el mur sud, en aquest costat es troba la porta d'entrada que al muntant dret té gravat un bust d'una imatge popular amb el cap cobert amb un barret i els braços en posició d'oració.
Disposa d'un campanar de cadireta de dos ulls sota el qual es troba un petit òcul.

## Bibliografia

* Ventosa i Serra, Enric. Les Esglésies romàniques de la Cerdanya. Farell Editors, 2004. ISBN 84-95695-39-1.

## Vegeu també

* Art romànic de la Baixa Cerdanya
# Artur Martí Peraire

Artur Martí Peraire és un músic, compositor i llicenciat en Bioquímica. Toca diversos instruments, però normalment s'acompanya de la guitarra i el seu estil és majoritàriament pop-folk amb influències de rock, blues, flamenc i rumba.

## Discografia

* Natural (La Cúpula Music, 2019)
* Diario de Viaje (autoeditat, 2017)

## Referències

* ↑ «Artur Martí - Natural». Enderrock. [Consulta: 7 gener 2022].
# Onslow (Iowa)

Onslow és una població dels Estats Units a l'estat d'Iowa. Segons el cens del 2000 tenia 223 habitants.

## Demografia

Segons el cens del 2000, Onslow tenia 223 habitants, 96 habitatges, i 60 famílies. La densitat de població era de 374,4 habitants/km².
Dels 96 habitatges en un 25% hi vivien nens de menys de 18 anys, en un 54,2% hi vivien parelles casades, en un 7,3% dones solteres, i en un 37,5% no eren unitats familiars. En el 33,3% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,4% tenia menys de 18 anys, un 5,4% entre 18 i 24, un 25,1% entre 25 i 44, un 16,6% de 45 a 60 i un 25,6% 65 anys o més.
L'edat mediana era de 38 anys. Per cada 100 dones de 18 o més anys hi havia 82 homes.
La renda mediana per habitatge era de 24.375 $ i la renda mediana per família de 34.500 $. Els homes tenien una renda mediana de 30.625 $ mentre que les dones 20.375 $. La renda per capita de la població era d'11.916 $. Entorn del 15,4% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onslow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Onslow». American Fact Finder. Oficina del Cens dels Estats Units, 12-01-2010.
# Pau Relat i Vidal

Pau Relat i Vidal (Montcada i Reixac, 1968) és un empresari català, president de l'empresa MAT Holding i de Fira de Barcelona des del desembre de 2018.

## Trajectòria

Va estudiar farmàcia a la Universitat de Barcelona, graduant-se el 1991, el mateix any va començar un MBA a IESE que va acabar el 1992. A partir del 1998 comença a treballar a Industrias Químicas del Vallés, empresa que esdevindria MAT Holding després de fusionar-se amb REGABER. El 2004 se'n va convertir en conseller delegat.
El gener de 2017 va ser nomenat president de l'associació d'empresaris FemCat. El desembre de 2018 va ser el candidat de consens per presidir Fira de Barcelona, i Elena Massot el va succeir a FemCat.

## Referències

* ↑ «Pau Relat». Ara.cat.
* ↑ «Pau Relat, nuevo presidente de FemCat». La Vanguardia.
* ↑ «Història | MatHolding». [Consulta: 30 novembre 2018].
* ↑ «Valls cedeix i Pau Relat substituirà Bonet a la Fira». Ara.cat.
* ↑ Grau, Xavier; Font i Manté, Àlex «Elena Massot, proposada com a nova presidenta de FemCat». Ara, 19-12-2018.
# Loganville (Geòrgia)

Loganville és una població dels Estats Units a l'estat de Geòrgia. Segons el cens del 2000 tenia 10.963 habitants.

## Demografia

Segons el cens del 2000, Loganville tenia 5.435 habitants, 1.946 habitatges, i 1.519 famílies. La densitat de població era de 348 habitants/km².
Dels 1.946 habitatges en un 41,5% hi vivien nens de menys de 18 anys, en un 62,4% hi vivien parelles casades, en un 12,4% dones solteres, i en un 21,9% no eren unitats familiars. En el 18,6% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,5% tenia menys de 18 anys, un 7,8% entre 18 i 24, un 33,9% entre 25 i 44, un 19,9% de 45 a 60 i un 8,9% 65 anys o més.
L'edat mediana era de 33 anys. Per cada 100 dones de 18 o més anys hi havia 89,9 homes.
La renda mediana per habitatge era de 47.892 $ i la renda mediana per família de 54.375 $. Els homes tenien una renda mediana de 39.880 $ mentre que les dones 26.172 $. La renda per capita de la població era de 20.648 $. Entorn del 4,6% de les famílies i el 6,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loganville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Loganville». American Fact Finder. Oficina del Cens dels Estats Units, 12-01-2010.
# Districte de Vire

El Districte de Vire és un dels quatre districtes del departament de Calvados a la Normandia. La sotsperfectura de Vire n'és la capital. Compta amb els següents cantons:
* Cantó d'Aunay-sur-Odon
* Cantó de Condé-sur-Noireau
* Cantó de Le Bény-Bocage
* Cantó de Saint-Sever-Calvados
* Cantó de Vassy
* Cantó de Vire

## Vegeu també

* Cantons del Calvados